KOMISIJOS SPRENDIMAS
2004 m. gruodžio 23 d.
dėl apsaugos priemonių nuo Niukaslio ligos Bulgarijoje
(pranešta dokumentu Nr. K(2004) 5650)
(Tekstas svarbus EEE)
(2004/908/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies pakeičiančią Direktyvas 89/662/EEB, 90/425/EEB ir 90/675/EEB (1), ypač į jos 18 straipsnio 1 dalį,
atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (2), ypač į jos 22 straipsnio 1 dalį,
kadangi:
(1)
Niukaslio liga naminiams ir laukiniams paukščiams yra labai užkrečiama virusinė liga, galinti greitai tapti epizootine ir taip sukelti rimtą grėsmę gyvūnų ir visuomenės sveikatai bei smarkiai sumažinti paukštininkystės pelningumą.
(2)
Yra pavojaus, kad ligos sukėlėjas gali būti įvežtas vykstant tarptautinei prekybai gyvais naminiais paukščiais ir paukštienos produktais.
(3)
2004 m. gruodžio 23 d. Bulgarija patvirtino Niukaslio ligos protrūkį Kardjali regione.
(4)
Atsižvelgiant į pavojų gyvūnų sveikatai, jei ligos sukėlėjas patektų į Bendriją, reikėtų nedelsiant imtis priemonių sustabdant gyvų bėgiojančių paukščių, laukinių bei ūkiuose auginamų plunksnuočių ir šios rūšies perinti skirtų kiaušinių importą iš Bulgarijos.
(5)
Be to, turėtų būti sustabdytas šviežios bėgiojančių paukščių ir laukinių bei ūkiuose auginamų plunksnuočių mėsos preparatų ir mėsos produktų, kurie sudaryti iš arba kuriuose yra tų paukščių mėsos, pagamintos iš paukščių, paskerstų po 2004 m. lapkričio 16 d., importas iš Bulgarijos į Bendriją.
(6)
Komisijos sprendimu 97/222/EB (3) nustatomas trečiųjų šalių, iš kurių valstybės narės gali leisti importuoti mėsos produktus sąrašas, taip pat nustatoma tvarka siekiant išvengti ligos perdavimo per tokius produktus rizikos. Tvarka, kuri turi būti taikoma produktui, priklauso nuo tos rūšies gyvūnų, iš kurių gaunama mėsa, sveikatos padėties kilmės šalyje; siekiant išvengti nereikalingo prekybos apsunkinimo, paukštienos produktus, kurių kilmės šalis yra Bulgarija ir kurie visu savo tūriu yra apdoroti ne mažiau kaip 70 °C temperatūroje, turėtų būti leidžiama importuoti toliau.
(7)
Kai tik Bulgarija praneš daugiau informacijos apie dėl ligos susidariusią padėtį ir priemones, kurių dėl to buvo imtasi, Komisijos priemonės, pradėtos taikyti dėl šio ligos protrūkio, turėtų būti patikslintos.
(8)
Šio sprendimo nuostatos bus apsvarstytos iš naujo kitame Maisto grandinės ir gyvūnų sveikatos komiteto posėdyje, numatytame 2005 m. sausio 11-12 dienoms,
PRIĖMĖ ŠĮ SPRENDIMĄ:
1 straipsnis
Valstybės narės sustabdo gyvų bėgiojančių paukščių, laukinių bei ūkiuose auginamų plunksnuočių ir šios rūšies perinti skirtų kiaušinių importą iš Bulgarijos teritorijos.
2 straipsnis
Valstybės narės sustabdo importą iš Bulgarijos teritorijos:
-
šviežios bėgiojančių paukščių mėsos, laukinių bei ūkiuose auginamų plunksnuočių, ir
-
mėsos preparatų ir mėsos produktų, sudarytų iš arba kuriuose yra tų rūšių paukščių mėsos.
3 straipsnis
1. Nukrypdamos nuo 2 straipsnio valstybės narės leidžia importuoti produktus, kuriems taikomas šis straipsnis, jeigu tie produktai buvo pagaminti iš paukščių, paskerstų iki 2004 m. lapkričio 16 d.
2. Veterinarijos pažymėjimuose, pridedamuose prie 1 dalyje minėtų produktų siuntų, įrašomi tokie žodžiai:
„Šviežia paukščių mėsa/šviežia bėgiojančių paukščių mėsa/ šviežia laukinių plunksnuočių mėsa/šviežia ūkiuose auginamų plunksnuočių mėsa/mėsos produktas, sudarytas iš arba kuriame yra paukščių, bėgiojančių paukščių, laukinių bei ūkiuose auginamų plunksnuočių mėsos, pagamintos iš paukščių, paskerstų iki 2004 m. lapkričio 16 d., kaip nustatyta Sprendimo 2004/908/EB 3 straipsnio 1 dalyje (4).“.
3. Nukrypdamos nuo 2 straipsnio valstybės narės leidžia importuoti mėsos produktus, sudarytus iš (arba kuriuose yra) paukščių, bėgiojančių paukščių, ūkiuose auginamų bei laukinių plunksnuočių mėsos, jeigu šių rūšių paukščių mėsa buvo apdorota vienu iš konkrečių apdorojimo metodų, nurodytų Sprendimo 97/222/EB priedo IV dalies B, C ar D punktuose.
4 straipsnis
Valstybės narės iš dalies pakeičia importui taikomas priemones, kad pastarosios atitiktų šio sprendimo reikalavimus ir apie patvirtintas priemones nedelsdamos atitinkamai paskelbia. Apie tai jos nedelsdamos praneša Komisijai.
5 straipsnis
Šis sprendimas patikslinamas atsižvelgus į ligos raidą ir Bulgarijos veterinarijos įstaigų Nuolatiniam komitetui, numatytam 2005 m. sausio 11-12 d., pateiktą informaciją.
6 straipsnis
Šis sprendimas taikomas iki 2005 m. sausio 31 d.
7 straipsnis
Šis sprendimas yra skirtas valstybėms narėms.
Priimta Briuselyje, 2004 m. gruodžio 23 d.